Alankomaat yleisurheilun maailmanmestaruuskilpailuissa

Sija     16px        16px        16px     Yhteensä 28.  7  9  12  28

Alankomaat on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 28 mitalia, joista seitsemän on kultaa.

Alankomaiden ensimmäinen MM-mitalisti oli Helsingissä 1983 hopeaa 800 metrin juoksussa saavuttanut Rob Druppers. Roomassa 1987 maan ainoa pistesijoille eli kahdeksan parhaan joukkoon yltänyt urheilija oli 3 000 metrin juoksussa kuudenneksi ja 1 500 metrin juoksussa kahdeksanneksi sijoittunut Elly van Hulst. Tokiossa 1991 Erik de Bruin saavutti kiekonheitossa hopeaa ja Stuttgartissa 1993 Albert van Vlaanderen maratonilla pronssia.

Göteborgissa 1995 ainoana pistesijoille yltänyt alankomaalainen oli kuudenneksi 800 metrin juoksussa sijoittunut Ellen van Langen. Ateenassa 1997 Marko Koers sijoittui miesten 800 metrin juoksussa kuudenneksi ja Stella Jongmans naisten vastaavalla matkalla kahdeksanneksi. Sevillassa 1999 maan paras saavutus oli Kamiel Maasen kahdeksas sija 10 000 metrin juoksussa. Edmontonissa 2001 Christian Tamminga sijoittui seiväshypyssä jaetulle kuudennelle sijalle.

Pariisin MM-kilpailuissa 2003 Alankomaat palasi mitalimaaksi, kun sen 4 × 100 metrin viestijoukkue nousi jälkikäteen pronssille Britannian yhden juoksijan dopingkäryn vuoksi. Pronssijoukkueeseen kuuluneella Troy Douglasilla oli finaalipäivänä ikää 40 vuotta ja 274 päivää ja hänestä tuli tuohon mennessä kaikkien aikojen vanhin miespuolinen MM-mitalisti. Pariisin kisoissa Alankomaat sai neljä muuta pistesijaa, ja kenialaissyntyisen Lornah Kiplagatin neljäs sija 10 000 metrin juoksussa oli vuoteen 2013 saakka maan naisten paras MM-sijoitus.

Helsingissä 2005 Alankomaat sai ensimmäisen maailmanmestaruutensa Rens Blomin voittaessa seiväshypyn. Rutger Smith sai hopeaa kuulantyönnössä. Kaksi vuotta myöhemmin Osakassa Smith sai pronssia kiekonheitossa ja dopingselvittelyjen myötä jälkikäteen myös kuulantyönnössä ja oli maan ainoa pistesijoille yltänyt urheilija. Berliinissä 2009 pistesijoilla olivat korkeushypyssä jaetulle viidennelle sijalle päätynyt Martijn Nuyens sekä 800 metrillä seitsemänneksi sijoittunut Bram Som. Daegussa 2011 pistesijoille ylsi vain kymmenottelussa viidenneksi sijoittunut Eelco Sintnicolaas.

Moskovassa 2013 Ghanaa aiemmin edustanut Ignisious Gaisah saavutti pituushypyssä hopeaa ja Dafne Schippers ylsi ensimmäisenä hollantilaisnaisena MM-kisoissa mitaleille saavuttamalla seitsenottelussa pronssia. Lisäksi Alankomaat sai Moskovassa neljä muuta pistesijaa. Pekingin MM-kisoissa 2015 Dafne Schippers voitti kultaa 200 metrillä ja hopeaa 100 metrillä. Etiopialaissyntyinen Sifan Hassan saavutti pronssia 1 500 metrillä, ja pistesijoille ylsivät seitsenottelussa neljänneksi sijoittunut Nadine Broersen ja kahdeksanneksi sijoittunut Nadine Visser sekä 5 000 metrin juoksussa kahdeksanneksi päätynyt Susan Kuijken. Lontoossa 2017 Dafne Schippers voitti kultaa 200 metrillä ja pronssia 100 metrillä ja pronssia saavuttivat Anouk Vetter seitsenottelussa ja Sifan Hassan 5 000 metrillä. Lisäksi Alankomaat sai Lontoossa kuusi muuta pistesijaa. Dohassa 2019 Sifan Hassan voitti kultaa 1 500 metrillä ja 10 000 metrillä ja lisäksi Alankomaat saavutti kuusi muuta pistesijaa.

Eugenessa 2022 Anouk Vetter sai hopeaa seitsenottelussa, Femke Bol hopeaa 400 metrin aitajuoksussa, Jessica Schilder pronssia kuulantyönnössä ja lisäksi 4 × 400 metrin sekaviestijoukkue hopeaa (joukkueessa Liemarvin Bonevacia, Lieke Klaver, Tony van Diepen, Femke Bol ja alkuerässä Eveline Saalberg). Lisäksi Alankomaat saavutti viisi muuta pistesijaa.

Budapestissä 2023 Femke Bol voitti kultaa 400 metrin aitajuoksussa ja lisäksi kultaa voitti naisten 4 × 400 metrin viestijoukkue (joukkueessa Eveline Saalberg, Lieke Klaver, Cathelijn Peeters ja Femke Bol sekä alkuerässä Lisanne de Witte). Muita mitalisteja olivat pronssia saanut seitsenottelija Anouk Vetter ja juoksija Sifan Hassan, joka sai hopeaa 5 000 metrin juoksussa ja pronssia 1 500 metrin juoksussa. Lisäksi Alankomaat sai viisi muuta pistesijaa. Budapestissä kisojen avauspäivänä kaksi alankomaalaisjuoksijaa kaatui kultamitalitaistelussa loppusuoralla. Femke Bol kaatui johtoasemassa 4 × 400 metrin sekaviestin ankkuriosuudella juuri ennen maaliviivaa ja kilpailun voittoon juoksi Yhdysvaltain joukkue ME-ajalla. Alankomaiden joukkueen lopputulokseksi tuli keskeytys. Sifan Hassan kaatui 10 000 metrin juoksun viimeisillä metreillä kamppailtuaan voitosta Etiopian Gudaf Tsegayn kanssa. Hassan sijoittui lopulta 11:nneksi.

 Alankomaiden MM-mitalit kisoittain 
 Kisavuosi ja -paikka  Miehet  Naiset  Yhteensä  Kulta  Hopea  Pronssi   Kulta  Hopea  Pronssi   Kulta  Hopea  Pronssi  Yhteensä  Sijoitusmitalitilastossa 1983 Helsinki  0  1  0  0  0  0  0  1  0  1  15. 1987 Rooma  0  0  0  0  0  0  0  0  0  0  – 1991 Tokio  0  1  0  0  0  0  0  1  0  1  21. 1993 Stuttgart  0  0  1  0  0  0  0  0  1  1  29. 1995 Göteborg  0  0  0  0  0  0  0  0  0  0  – 1997 Ateena  0  0  0  0  0  0  0  0  0  0  – 1999 Sevilla  0  0  0  0  0  0  0  0  0  0  – 2001 Edmonton  0  0  0  0  0  0  0  0  0  0  – 2003 Pariisi  0  0  1  0  0  0  0  0  1  1  40. 2005 Helsinki  1  1  0  0  0  0  1  1  0  2  13. 2007 Osaka  0  0  2  0  0  0  0  0  2  2  35. 2009 Berliini  0  0  0  0  0  0  0  0  0  0  – 2011 Daegu  0  0  0  0  0  0  0  0  0  0  – 2013 Moskova  0  1  0  0  0  1  0  1  1  2  25. 2015 Peking  0  0  0  1  1  1  1  1  1  3  12. 2017 Lontoo  0  0  0  1  0  3  1  0  3  4  15. 2019 Doha  0  0  0  2  0  0  2  0  0  2  9. 2022 Eugene  0  0  0  0  2  1  0  3  1  4  30. 2023 Budapest  0  0  0  2  1  2  2  1  2  5  8. Yhteensä  1  4  4  6  4  8  7  9  12  28  28.

 Alankomaiden MM-mitaliurheilijat 

 Urheilija  Kulta  Hopea  Pronssi  Yhteensä  Vuodet Femke Bol  2  2  0  4  2022–2023 Sifan Hassan  2  1  3  6  2015–2023 Dafne Schippers  2  1  2  5  2013–2017 Lieke Klaver *  1  1  0  2  2022–2023 Eveline Saalberg *  1  1  0  2  2022–2023 Rens Blom  1  0  0  1  2005 Cathelijn Peeters *  1  0  0  1  2023 Lisanne de Witte *  1  0  0  1  2023 Rutger Smith  0  1  2  3  2005–2007 Anouk Vetter  0  1  2  3  2017–2023 Rob Druppers  0  1  0  1  1983 Erik de Bruin  0  1  0  1  1991 Ignisious Gaisah  0  1  0  1  2013 Liemarvin Bonevacia *  0  1  0  1  2022 Tony van Diepen *  0  1  0  1  2022 Albert van Vlaanderen  0  0  1  1  1993 Timothy Beck *  0  0  1  1  2003 Caimin Douglas *  0  0  1  1  2003 Troy Douglas *  0  0  1  1  2003 Guus Hoogmoed *  0  0  1  1  2003 Patrick van Balkom *  0  0  1  1  2003 Jessica Schilder  0  0  1  1  2022 *) Ei henkilökohtaisia mitaleja

 Lähteet 










Viitteet

Maailmanmestaruuskilpailuissa
Luokka:Yleisurheilun maailmanmestaruuskilpailut maittain